OzLabs/hebrew-wiki-articles huggingface dataset:
יחסי הונגריה–תאילנד

יחסי הונגריה–תאילנד הם יחסי החוץ בין הונגריה לבין תאילנד.

== היסטוריה ==
שתי המדינות כוננו יחסים דיפלומטיים בשנת 1973. שגרירות הונגריה נפתחה בבנגקוק בשנת 1978 ושגרירות תאילנד בבודפשט הוקמה בשנת 1989. ב-26 בספטמבר 2018 חתמו שתי המדינות על הסכם הסגרה.

== הסכמים דו-צדדיים ==
שתי המדינות חתמו על כמה הסכמים: הסכם להימנעות ממס כפול (1989); הסכם הגנת השקעות (1991);
הסכם תעופה (1993); הסכם לשיתוף פעולה מדעי וטכנולוגי (1999); הסכם לשיתוף פעולה חקלאי (2000); הסכם לשיתוף פעולה כלכלי (2004).

== יחסים כלכליים ==
בשנים 2013 ו-2014 תאילנד הייתה השותפה הגדולה ביותר של ASEAN בהונגריה, ואילו בשנת 2015 היא הייתה השנייה אחרי סינגפור. בשנת 2015 הסתכם היבוא ההונגרי מתאילנד ב-508.73 מיליון דולר, ואילו היצוא ההונגרי לתאילנד הסתכם ב-52.25 מיליון דולר.

== נציגויות דיפלומטיות ==
* תאילנד מחזיקה בהונגריה שגרירות בבודפשט.
* הונגריה מחזיקה בתאילנד שגרירות בבנגקוק.

== הערות שוליים ==
וירג'יל אקסנר

וירג'יל אקסנר (באנגלית: Virgil Exner; 24 בספטמבר 1909, אן ארבור – 22 בדצמבר 1973, רויאל אוק) היה מעצב מכוניות, שעבד עבור קרייזלר וסטודיבייקר.

== ביוגרפיה ==
וירג'יל אקסנר נולד באן ארבור וגדל במשפחה מאומצת. כבר בגיל צעיר הוא התעניין באמנות ועיצוב. הוא התחיל ללמוד באוניברסיטת נוטרדאם, אך בשנת 1928 נשר מחוס יכולת לשלם עבור שכר לימוד.

בשנת 1931 וירג'יל אקסנר התחתן ובשנת 1933 נולד בנו הראשון. באותה תקופה הוא התחיל לצייר פרסומות עבור סטודיבייקר.

בשנת 1938 הוא התחיל לעבוד בעיצוב מכוניות עבור ג'נרל מוטורס, בעיקר עבור מכוניות צבאיות. בשנת 1944 וירג'יל אקסנר פוטר והתחיל לעבוד בסטודיבייקר. הוא היה המעצב הראשי של סטודיבייקר סטארליט. תוך זמן קצר, בעקבות חילוקי דעות עם ריימונד לואוי אקסנר עזב ועבר לקרייזלר. בשנת 1952 הוא היה מעצב של קרייזלר C-200, מכונית קונספט של היצרן. בהיותו בקרייזלר הוא התקדם והיה אחראי על כמה סדרות של מכוניות. בשנת 1956, בזמן שעבד על מודלים של שנת 1961 וירגיל אקסנר עבר התקף לב. בעקבות כך, הוא עזב תפקידי ניהול אך המשיך לעבוד כיועץ. בין המכוניות האחרונות שהוא עיצב היה Lincoln Continental.

בהמשך הוא פתח משרד עיצוב פרטי ביחד עם בנו. וירג'יל אקסנר נפטר בשנת 1973 בעקבות התקף לב.

==קישורים חיצוניים==

* [https://web.archive.org/web/20060506023043/http://www.imperialclub.com/Articles/Exner/index.htm ביוגרפיה]
* [https://web.archive.org/web/20070126112824/http://www.moparstyle.net/history/virgilexner.htm תיאור פעילותו של וירג'יל אקסנר]

קטגוריה:מעצבים אמריקאים
קטגוריה:אמריקאים שנולדו ב-1909
קטגוריה:אמריקאים שנפטרו ב-1973
המכביה האירופית הראשונה

המכביה האירופית הראשונה נערכה באוסטרבה, צ'כוסלובקיה, ב-29 וב-30 ביוני 1929.

במסגרת קונגרס מכבי עולמי שנערך, באוסטרבה נערכו תחרויות ספורט שניקראו המכביה האירופית הראשונה.

== המתחרים והזוכים ==
===אתלטיקה===
נערכו תחרויות אתלטיקה לגברים ונוער בלבד.
====אתלטים====
{| class="wikitable" 
! width="15%"|
התחרות
| style="background-color: #FFD700;" colspan="2" |
<div style="text-align: center;">25px</div>
| style="background-color: #c0c0c0;" colspan="2" |
<div style="text-align: center;">25px</div>
| style="background-color: #cd7f32;" colspan="2" |
<div style="text-align: center;">25px</div>
|-
| ריצת 100 מטר
| פליקס זימנאואר || 11.6 שניות
| פולק || 11.8 שניות
| קליין אוסטריה ||
|-
| ריצת 200 מטר 
| פולק || 23.9 שניות
| קליין אוסטריה || 24.1 שניות
| פריץ דויטשר אוסטריה ||
|-
| ריצת 400 מטר 
| פריץ דויטשר אוסטריה || 52.6 שניות
| מצל אוסטריה || 53.0 שניות
| אגר גרמניה ||
|-
| ריצת 800 מטר 
| ארפד בלודי אוסטריה || 2:06.1 דקות
| ולטר פרנקל || 2:08.0 דקות
| טישלר אוסטריה ||
|-
| ריצת 1500 מטר 
| אליאס כץ גרמניה || 4:20.0 דקות
| ולטר פרנקל || 4:24.0 דקות
| ולטר בק אוסטריה || 4:45.0 דקות
|-
| ריצת 5000 מטר 
| אליאס כץ גרמניה || 16:21.0 דקות
| ולטר פרנקל || 16:25.0 דקות
| וייס ||
|-
| שליחים 4x100 מטר 
| הכח וינה 1 אוסטריה || 46.1 שניות
| הגיבור פראג || 46.8 שניות
| הכח וינה 2 אוסטריה ||
|-
| שליחים 3x1000 מטר 
| הכח וינה א' אוסטריה || 8:32.9 דקות
| בר כוכבא ברלין גרמניה || 8:47.6 דקות
| הכח וינה ב' אוסטריה ||
|-
| שליחים 10x225 מטר
| גרמניה ||
| אוסטריה ||
| ||
|-
| קפיצה לגובה 
| ד"ר צנדר || 1.65 מטר
| פליקס זימנאואר גרמניה || 1.63 מטר
| פריץ דויטשר אוסטריה || 1.63 מטר
|-
| קפיצה לרוחק 
| קמרלינג גרמניה || 6.61 מטר
| ד"ר צנדר || 6.60 מטר
| הובש || 6.20 מטר
|- 
| הדיפת כדור ברזל 
| קלמפפנר || 11.95 מטר
| פרידמן פולין || 11.30 מטר
| קופלר גרמניה || 11.04 מטר
|-
| הטלת כידון 
| פהר || 44.70 מטר
| נוימן || 43.15 מטר
| קופלר גרמניה || 42.00 מטר
|}

===הוקי שדה===
 מכבי אוסטרבה 1 - 1 הכח וינה 

===התעמלות===

===כדורגל===
 מכבי פרוסניץ 1 - 0 הגיבור פראג 

== ראו גם ==
* יהודים וספורט
* יהודים במשחקים האולימפיים

== קישורים חיצוניים ==
* [https://www.sport-record.info/organizations/maccabiah.html Maccabiah Games before World War II] 

קטגוריה:מכביות
קטגוריה:תחרויות ספורט בצ'כוסלובקיה
קטגוריה:תחרויות אתלטיקה
קטגוריה:1929 בספורט
קטגוריה:אוסטרבה: ספורט
יחסי יוגוסלביה–ישראל

יחסי יוגוסלביה–ישראל היו יחסי חוץ היסטוריים בין ישראל והרפובליקה הפדרלית הסוציאליסטית של יוגוסלביה. יחסים ראשוניים חיוביים בין שתי המדינות הושפעו לאחר מכן באופן שלילי מהסכסוך הערבי-ישראלי ומהיחסים ההדוקים בין יוגוסלביה לחלק ממדינות ערב, במיוחד יחסי יוגוסלביה–מצרים.<ref name="Abadi"></ref> למרות ביטול היחסים הפורמליים לאחר מלחמת ששת הימים, חילופי דברים לא רשמיים נמשכו לאורך תקופת המלחמה הקרה.

== היסטוריה ==
בין סוף מלחמת העולם השנייה והקמת מדינת ישראל יוגוסלביה התירה מעבר של אלף מעפילים יהודים לארץ ישראל, כחלק מהמאבק האנטי-אימפריאליסטי.<ref name="Virtual Jewish World"></ref> יוגוסלביה הייתה אחת מ-11 חברות ועדת אונסקו"פ של האו"ם ואחת משלוש אשר הצביעו נגד ההצעה הסופית כאשר נציג יוגוסלביה תמך בפתרון דו-לאומי של מדינה אחת. יוגוסלביה הכירה בישראל ב-19 במאי 1948. באותה שנה פדרציית הקהילות היהודיות ביוגוסלביה ביקשה וקיבלה אישור מהשלטונות לשלוח עזרה חומרית ולארגן את ההגירה היהודית לישראל. ביוני 1949 הגיע לישראל שגריר יוגוסלביה (ציר) וב-13 ביולי 1949 הגיש את כתב האמנתו לנשיא המדינה. למעלה ממחצית מיהודי יוגוסלביה ששרדו את השואה היגרו לישראל.<ref name="Jewish Communities in Serbia"></ref> בניגוד למדינות קומוניסטיות אחרות במזרח ודרום מזרח אירופה, יוגוסלביה אפשרה את הגירת אזרחיה היהודים לישראל, אך אפשרה להם להחזיק אך ורק את רכושם המיטלטל בזמן שהמדינה תקבל את רכוש המקרקעין.<ref name="Lebl"></ref> יש מקורות שטוענים כי אישור זה היה תוצאה של השפעת משה פיאדה, אחד הבכירים ביותר בממשל היוגוסלבי.

היחסים הדו-צדדיים הרשמיים בין שתי המדינות נותקו לאחר מלחמת ששת הימים, כאשר ישראל ציפתה כי הם יישארו מנותקים כל עוד יוגוסלביה תמשיך למלא תפקיד מוביל בעולם השלישי באמצעות ארגון המדינות הבלתי-מזדהות. עם זאת, המגעים התרבותיים והמסחריים בין שתי המדינות נמשכו בחילופי ביניים בין שני הצדדים, כולל ביקור של תיאטרון הבימה בבלגרד, הקמת טיסות ישירות של JAT איירווייז בין נמל התעופה בלגרד ניקולה טסלה לנמל התעופה בן-גוריון, ביקור אלעזר גרנות וכו'. בשנת 1985 הדיפלומט היוגוסלבי ווֹיִימיר שוֹבַּיִיק (Vojimir Šobajik) סיפר לעיתון פוליטיקה כי ביטול היחסים הייתה טעות וכי "אסור שהלגיטימיות של ישראל תהיה מוטלת בספק". יש מי שייחסו את החלטה שלא לכונן מחדש את היחסים עד 1982 (לאחר מותו של נשיא יוגוסלביה יוסיפ ברוז טיטו) בהעדפה אישית של שר החוץ היוגוסלבי ראיף דיזדרביץ' שהיה הדמות המובילה בלובי הפרו-ערבי המשפיע במדינה. ב-9 בספטמבר 1988, שמחה דיניץ, יו"ר הסוכנות היהודית לישראל, היה הנציג הישראלי הראשון שביקר רשמית ביוגוסלביה לאחר התפרקות היחסים.

בשנת 1990 ביקרו בישראל ראש ממשלת הרפובליקה הסוציאליסטית של סרביה (אחת משש הרפובליקות המרכיבות את יוגוסלביה) סטנקו רדמילוביץ' יחד עם משלחת של 300 איש, בהם נציגי חברות רבות. כינון מחדש של היחסים הדיפלומטיים הפורמליים בין שתי המדינות (ברמה הפדרלית היוגוסלבית) התעכב ובפועל מעולם לא יושם בגלל חששות במשרד החוץ ברמה הפדרלית, חילוקי דעות בין שש הרפובליקות ובסופו של דבר פירוק המדינה ומלחמות יוגוסלביה.

==ראו גם==
* יחסי ישראל–סרביה
* שגרירות ישראל בבלגרד

==קישורים חיצוניים==

== הערות שוליים ==
ל'אקספרס

ל'אקספרס (בצרפתית: L'Express) הוא שבועון חדשות בשפה הצרפתית הרואה אור בפריז מאז 1953. מבחינה פוליטית ממוקם השבועון במרכז המפה הפוליטית. לשבועון מצורף מוסף סגנון חיים בשם L'Express Styles.

== היסטוריה ==
השבועון נוסד על רקע ההתנגדות לקולוניאליזם הצרפתי על ידי ז'אן-ז'אק סרוון-שריבר JJSS (לימים ראש המפלגה הרדיקלית) ורעייתו, פרנסואז ז'ירו, שערכה לפני כן את שבועון הנשים Elle (ולימים שרת התרבות). המודל ששימש ליצירת השבועון היה ה-Time Magazine האמריקאי ושבועון החדשות הגרמני דר שפיגל.

בראשית ימיו הביע השבועון עמדה נחרצת של תמיכה במדיניותו של ראש ממשלת צרפת, פייר מנדס פראנס, בסיום מלחמת הודו-סין הראשונה, יציאת צרפת מווייטנאם ומתן עצמאות לאלג'יריה. בשנת 1958, לאחר שפורסם שגיליון של השבועון יכלול מאמר ביקורת של ז'אן-פול סארטר על ספרו של מתנגד המשטר אנרי אלג, La question, נאסרה הפצת הגיליון הכולל את המאמר על ידי הממשלה הצרפתית. על מנת לשוב ולהפיץ את השבועון, נאלץ השבועון להוציא גיליון ללא מאמר הביקורת של סארטר. המאמר, כולל ההסבר מדוע לא פורסם, הופיע לבסוף כהקדמה לספר, שנאסר להפצה אף הוא.

ב-1964 פרשו מל'אקספרס העיתונאים ז'אן דניאל ואנדרה גורז וייסדו את השבועון לה נובל אובזרווטר, שהביע את עמדת השמאל הבורגני (פריזאי בעיקר). במקביל הפך ל'אקספרס למרכזי יותר בדעותיו.

ב-1977 רכש ג'יימס גולדסמית את השבועון מסרוון-שריבר.

ב-1986 החל השבועון להיות מופץ גם במהדורה בלגית בשם Le Vif/L'Express, כתוצאה ממיזוג עם שבועון מקומי.

ב-1988 נמכר השבועון לתאגיד Vivendi (שבבעלותו גם קבוצת הטלוויזיה +Canal, חברת המוזיקה יוניברסל מיוזיק גרופ, אתר שיתוף התוכן Dailymotion ועוד). ב-2002 ניצב במקום ה-16 בין שבועוני החדשות העולמיים (ובמקום השלישי בצרפת לאחר לה פיגארו ולה נובל אובזרווטר). ב-2006 נמכר השבועון לקבוצת Roularta. נכון לשנת 2009 הופץ ב-568,000 עותקים.

בשנת 2014 רכשה את השבועון קבוצת אלטיס שבשליטת איש העסקים הישראלי-צרפתי פטריק דרהי.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שבועונים
קטגוריה:צרפת: כתבי עת
פולסקי פיאט 621

פולסקי פיאט 621 (בפולנית: Polski Fiat 621) הייתה משאית פולנית בת 2.5 טון, בעלת הנעה 4x2, המשאית הבסיסית של הצבא הפולני בשנות ה-30 של המאה ה-20 מתוצרת יצרנית הנשק הפולנית Państwowe Zakłady Inżynierii (PZInż) אשר יוצרה ברישיון יצרנית הרכב האיטלקית פיאט בין השנים 1939–1935 בתקופה שלפני מלחמת העולם השנייה עד פלישת גרמניה הנאצית לפולין.

בנוסף לכלי רכב צבאיים מדגמי "פולסקי פיאט 621" יוצרו גם אוטובוסים ו-כבאיות.

דגמי "פולסקי פיאט 621" התבססו על דגם המשאית "פיאט 621" שיוצר בין השנים 1939–1929 באיטליה.

=="פולסקי פיאט 621"==
דגם המשאית שונתה בכבדות כך שתתאים טוב יותר לצרכים הפולניים ותתמודד עם הכבישים הגרועים בפולין. המשאית יוצרה בשתי גרסאות: "פולסקי פיאט 621 L" הייתה הגרסה הבסיסית שקיבלה מספר מבני על, ואילו "פולסקי פיאט 621 R" שימשה בסיס לקו אוטובוסים מוצלחים לשוק האזרחי וכבד יותר, 3 טון.

יוצרו 12,600 יחידות

מספר לא מוגדר של משאיות שימש את הצבא הרומני במהלך מלחמת העולם השנייה.

==השינויים בעיצוב "פיאט 621" המקורי כללו==
* מבנה מרכב תחתון מחוזק (מסגרת, צירים קדמיים ואחוריים)
* מתלים:קפיצי עלים חדשים, מפרקים ובולמי זעזועים
* בסיס גלגלים רחב יותר
* הרכבה מחדש של דלתות תא הנהג
* מכל דלק גדול יותר עבור גרסאות בנזין וסולר כאחד
* בלוק צילינדר עוצב מחדש ומיוצר מפלדה איכותית
* מאייד וובר הוחלף בבנייה פשוטה וקלה יותר לתחזוקה על ידי מאייד "סולקס" 

== גלריה ==
<gallery mode="packed" heights="120">
קובץ:Commercial vehicle, General Military Vehicle Emblem, camouflage pattern, Polski Fiat-brand, Polish brand Fortepan 101765.jpg | "פולסקי פיאט 621" - משאית
קובץ:POL PL fiat 621 military.jpg | "פולסקי פיאט 621" - משאית
קובץ:EST-TKS-2.jpg | מימין: "פולסקי פיאט 621" - משאית
קובץ:Polski Fiat 621L.jpg | "פולסקי פיאט 621" - משאית
קובץ:Bus voor het gebouw van de Poolse luchtvaartmaatschappij LOT in Warschau in Pole, Bestanddeelnr 190-0023.jpg | "פולסקי פיאט 621" - אוטובוס (צולם בוורשה)
קובץ:Polski Fiat 621 L Warsaw.JPG | "פולסקי פיאט 621 L" - כבאית
</gallery>

==ראו גם==
* אורסוס A

==קישורים חיצוניים==

==הערות שוליים==

קטגוריה:משאיות
קטגוריה:אוטובוסים
קטגוריה:כבאיות
קטגוריה:כלי רכב המיוצרים בפולין
קטגוריה:כלי רכב צבאיים
קטגוריה:כלי רכב 6 גלגלים ויותר
קטגוריה:כלי רכב שהושקו ב-1935
ולנטינה אלגרה דה לה פונטיין

קונטסה ולנטינה אלגרה דה לה פונטיין (באנגלית: Valentina Allegra de la Fontaine) היא דמות בדיונית של נבלת-על, המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Strange Tales #159 מאוגוסט 1967 ונוצרה על ידי הכותב והאמן ג'ים סטראנקו.

דה לה פונטיין היא סוכנת ריגול שהופיעה בסיפורי "ניק פיורי, סוכן S.H.I.E.L.D" של הכותב ג'ים סטראנקו. במקור, היא הייתה תושבת איטליה וחברת אליטה אמידה מאירופה אשר טיילה ברחבי העולם לקידום אקטיביזם חברתי. הוריה נהרגו לאחר מתן סיוע לתנועת מחתרת לא ידועה, והיא החליטה ללכת בדרכם כדי שמותם לא יהיה חסר משמעות. בסופו של דבר, סוכנות הביון S.H.I.E.L.D יצרה איתה קשר והיא נכנסה לתוכנית אימונים במטרה להפוך לסוכנת. היא פגשה לראשונה במנהל הסוכנות ניק פיורי בנושאת המטוסים המרחפת של הארגון והרשימה אותו לאחר שהשתמשה במיומנות הלחימה שלה בעקבות הערותיו לגבי סוכנות ממין נקבה. השניים הפכו בסופו של דבר למאהבים והמשיכו במערכת היחסים ביניהם למשך שנים רבות.

כתוצאה מיכולותיה רבות הכישורים של דה לה פונטיין, היא הפכה עד מהרה לחברה בכירה בארגון. בשלב מסוים היא שימשה כקצינת הקישור של הסוכנות ב וסיפקה תמיכה לגיבורי-על כמו יוניון ג'ק וסוכנת המוסד סברה וסיכלה איום טרור על לונדון, אנגליה בידי ארגון R.A.I.D (Radically Advanced Ideas in Destruction, "רעיונות רדיקליים מתקדמים בהשמדה"). מאוחר יותר היא עזרה לקומודור לאנס האנטר מהצי המלכותי הבריטי בהקמתו של חוק רישום העל-אנושיים הבריטי. היא נפגשה עם חיילי-העל קפטן בריטניה, פיט ויזדום, יוניון ג'ק וג'וזף האוור כדי לתדרך אותם על השלכות החוק על אוכלוסיית העל-אנושיים.

מעט לאחר מלחמות סודיות ובמהלך אירועי פלישה סודית, נודע כי מתחזה מגזע הסקרול התחזה לדה לה פונטיין כדי לרגל אחר ניק פיורי ולגלות כמה שיותר סודות ממנו. אולם, פיורי החל לחשוד במתחזה והרג אותו, בכך מגלה את זהותו האמיתית ואת דבר הפלישה. אחרי מותו של קפטן אמריקה, מתחזה נוספת של הקונטסה נפגשה עם דאם דאם דוגאן מתוך כוונה לגלות את מיקומו של פיורי. אחרי שדוגאן אמר שהוא אינו יודע, המתחזה דקר אותו בעזרת טופרים שדומים לאלה של חבר האקס-מן וולברין. אחרי שגופתו מושלכת לים, המתחזה מגזע הסקרול לוקח את מקומו. בהמשך, גם הקונטסה וגם דוגאן מתגלים חיים ובריאים, והם ניצלים מהשבי של גזע הסקרול.

עם תחילתה של קשת הסיפור "לוחמים סודיים" ובזמן שניק פיורי נאבק בארגון H.A.M.M.E.R החתרני של נורמן אוסבורן, התגלה כי הארגון המרושע הידרה שלט בסוכנות S.H.I.E.L.D כל אותה עת, עוד מתחילתו. פונטיין הופכת למאדאם הידרה החדשה ומתגלה כי שתלה חפרפרת רוסית בסוכנות S.H.I.E.L.D לאחר שעבדה עם ארגון ביון סובייטי בשם לווייתן. בגידה זו מתגלה בידי פיורי, שפועל להפיל את הידרה ואת לווייתן. דה לה פונטיין הורגת את מאדאם הידרה הנוכחית, ולאחר הבסתה היא ניצלת מהכלא בידי פיורי בשל קשרי העבר ביניהם.

בסיפורי המיני סדרה "רייבנקרופט" מתגלה שדה לה פונטיין חברה בארגון י.א.נ.ו.ס.

דמותה של דה לה פונטיין ערכה את הופעת הבכורה שלה בסדרת היקום הקולנועי של מארוול "הפלקון וחייל החורף" בגילומה של השחקנית ג'וליה לואי-דרייפוס, ששבה לגלם את הדמות בהופעת קמע בסרט "האלמנה השחורה", מגלמת אותה בסרט "הפנתר השחור: ואקאנדה לנצח" ושתשוב לגלם את הדמות בסרט "ת'נדרבולטס".

== קישורים חיצוניים ==
* [https://www.marvel.com/characters/valentina-allegra-de-fontaine דף הדמות] באתר הרשמי של מארוול קומיקס
* [https://marvel.fandom.com/wiki/Valentina_Allegra_de_Fontaine דף הדמות] בפרויקט פאנדום של מארוול קומיקס

== הערות שוליים ==

קטגוריה:קפטן אמריקה
קטגוריה:נבלי על במארוול קומיקס
מרתה כהן

מרתה כהן (בצרפתית: Marthe Cohn; נולדה ב-13 באפריל 1920) היא ניצולת השואה צרפתייה, אחות, מרגלת לשעבר. על החוויות שלה ממלחמת העולם השנייה חיברה את הספר "מאחורי קווי האויב".

==קורות חיים==
נולדה ב-13 באפריל 1920, כמרתה הופנונג במץ, צרפת, למשפחה יהודית אורתודוקסית כאחת משבעה ילדים. העיר מץ, בירת חבל לורן, הושבה לצרפת זמן קצר לפני לידתה, בעקבות מלחמת העולם הראשונה. לאחר המערכה על צרפת ב-1940 במהלך מלחמת העולם השנייה, העיר סופחה לגרמניה הנאצית. שאר צרפת חולקה בין אזור הכיבוש הגרמני בצפון צרפת, ל"אזור החופשי" בשליטת ממשלת וישי ששיתפה פעולה עם גרמניה הנאצית.

לאחר מעצרה של אחותה סטפני על ידי הגסטפו ב-17 ביוני 1942, ארגנה מרתה את בריחתם של בני משפחתה לאזור החופשי תוך שימוש במסמכים מזויפים שהוכנו לפני שברחה. היא החלה באוקטובר 1941 את לימודיה בבית הספר לאחיות של הצלב האדום הצרפתי בפואטייה ובנובמבר 1943 סיימה אותם. ארוסה, ז'אק דלאוניי, סטודנט שפגש בפואיטה, היה מעורב בתנועת ההתנגדות הצרפתית ונורה למוות ב-6 באוקטובר 1943 במבצר מונט-ולריאן שבסורנס. 

לאחר שחרור פריז, בספטמבר 1944, התגייסה מרתה לצבא הצרפתי, כאחות. היא הוצבה בגדוד הרגלים 151, אך כשהתברר שהיא דוברת גרמנית מושלמת, (השפה בה דיברו במשפחתה) הוצע לה להצטרף לשירות המודיעין של הארמייה הראשונה בפיקודו של ז'אן דה לאטר דה טסיני. היא ניסתה לחדור לאזורים בשליטת הגרמנים, ולאחר ארבעה עשר ניסיונות חדירה לא מוצלחים באלזס, היא נכנסה לגרמניה דרך שווייץ באזור שפהאוזן ב-11 באפריל 1945.

המידע שמסרה הקל על התקדמות הכוחות הצרפתים. בפרט היא הצביעה על נטישת קו זיגפריד, באזור פרייבורג, ודיווחה על מארב גדול של הוורמאכט ביער השחור. 

לאחר המלחמה כהן חזרה לצרפת כדי להמשיך בעבודתה כאחות. בשנת 1956, בזמן שלמדה בז'נבה, היא הכירה סטודנט אמריקאי לרפואה, לויד כהן, והם התחתנו לאחר שלוש שנים. הם התגוררו בלוס אנג'לס שבמדינת קליפורניה בארצות הברית.

בעזרתה של העיתונאית הבריטית ונדי הולדן פרסמה בשנת 2002 אוטוביוגרפיה בשם 
"מאחורי קוי האויב".
 
בשנת 2019 יצא סרט תיעודי בשם "איך הפכתי במקרה למרגלת" המספר את סיפורה במלחמת העולם השנייה.

== לקריאה נוספת ==
* [https://www.youtube.com/watch?v=Sj-czYyzAd0&ab_channel=%D7%9B%D7%90%D7%9F%D7%97%D7%93%D7%A9%D7%95%D7%AA כתבה על מרתה כהן] ששודרה בערוץ כאן 11 לרגל יום הזיכרון לשואה 2019
* [https://www.kan.org.il/item/?itemid=69961 המרגלת היהודיה בלב גרמניה הנאצית] באתר כאן 11
==קישורים חיצוניים==

קטגוריה:מהגרים מצרפת לארצות הברית
קטגוריה:סופרות יהודיות צרפתיות
קטגוריה:יהודים בצבא צרפת החופשית וברזיסטאנס
קטגוריה:חברי תנועת ההתנגדות הצרפתית
קטגוריה:לוחמי מחתרת יהודים בשואה
קטגוריה:יהודיות שהגיעו לגיל מאה
קטגוריה:יהודים שהגיעו לגיל מאה
קטגוריה:צרפתים שהגיעו לגיל מאה
קטגוריה:צרפתים שנולדו ב-1920
ריבוי תהליכונים

תהליך ובו שני תהליכונים, הפועל על מעבד יחיד.
בארכיטקטורת מחשב, ריבוי תהליכונים או ריבוי נימים הוא היכולת של יחידת עיבוד מרכזית (CPU) (או ליבה אחת במעבד רב ליבות) להפעיל מספר תהליכונים במקביל, הנתמכת על ידי מערכת ההפעלה. גישה זו שונה מעיבוד מרובה. ביישום מרובה תהליכונים, התהליכונים חולקים את המשאבים של ליבה בודדת או מספר ליבות, הכוללות את יחידות המחשוב, את מטמון המעבד ואת חוצץ הזיכרון לתרגום כתובות (TLB).

כאשר מערכות מרובות-עיבוד כוללות יחידות עיבוד שלמות מרובות בליבה אחת או יותר, ריבוי תהליכונים שואף להגדיל את השימוש בליבה אחת באמצעות עיבוד מקבילי ברמת התהליכון, כמו גם ברמת הוראות. מכיוון ששתי הטכניקות משלימות זו את זו, הן לעיתים משולבות זו בזו במערכות עם מספר מעבדים מרובי-תהליכונים ועם מעבדים עם ליבות מרובי-תהליכונים.

קטגוריה:מעבדים
קטגוריה:מעבד
מאחורי קווי האויב (ספר)

מאחורי קווי האויב הוא ספר אוטוביוגרפי משנת 2002, שנכתב על ידי ניצולת השואה מרתה כהן ווונדי הולדן.

== עלילה ==
הספר מפרט את מעלליו של מרתה כהן כיהודייה צרפתייה במהלך השואה ומלחמת העולם השנייה. כשעבדה כאחות נסעה לשטח גרמניה כדי לאסוף מודיעין עבור הצבא הצרפתי<ref>Cohn, Marthe & Holden, Wendy [https://www.amazon.com/Behind-Enemy-Lines-French-Germany/dp/0609610546#reader_0609610546 Behind Enemy Lines - The True Story of a French Jewish Spy in Nazi Germany]. Harmony Books, Retrieved 17 July 2011</ref>.

== הפצה ==

הספר יצא לאור ב-2002, בעיר ניו יורק שבארצות הברית.

== תגובות לספר ==

==קישורים חיצוניים==
* 

== הערות שוליים ==

קטגוריה:ספרי 2002
קטגוריה:ספרים על השואה
ענבל שוקי

ענבל שוקי (נולדה ב-1968 ברמת השרון)<ref></ref><ref name=":1"></ref> היא מעצבת תלבושות ישראלית, זוכת שלושה פרסי אופיר ופרס עדשת הזהב.<ref name=":0"></ref><ref name=":1" />

==ביוגרפיה==
ענבל שוקי נולדה ב-1968 ברמת השרון גדלה בכפר הירוק ולמדה בתיכון רוטברג. השתחררה מהצבא בדרגת סרן. לאחר שירותה, למדה עיצוב חלונות ראווה וגרפיקה וכן סוציולוגיה וניהול.

ב-1992 נכנסה שוקי לתחום עיצוב התלבושות, ומאז עובדת בתעשייה הקולנוע והטלוויזיה בעשרות סרטים, סדרות, פרסומות ותשדירים.

ענבל שוקי בעלת מותג וינטג' מפריס בשם "קונפטי", חברה במועצת הקולנוע ולימדה 8 שנים קורס בשם "הלבשה בקולנוע" במכללה לחינוך לטכנולוגיה ולאמנויות בסמינר הקיבוצים.<ref name=":1" />

== פילמוגרפיה חלקית ==
שוקי עיצבה את התלבושות בסרטים הבאים:

* מנת יתר <small>(1993)</small>
* האח של דריקס <small>(1994)</small>
* צומת וולקן <small>(1999)</small> שעליו זכתה בפרס אופיר<ref name=":0" />
* בסמה מוצ'ו <small>(2000)</small> שעליו הייתה מועמדת לפרס אופיר לצד דורון אשכנזי.
* פגישה עיוורת <small>(2002)</small>
* הכוכבים של שלומי <small>(2003)</small> שעליו הייתה מועמדת לפרס אופיר.
* הכלה הסורית <small>(2004)</small> שעליו הייתה מועמדת לפרס אופיר.
* חתה יסבח סבח <small>(2004)</small> סרט טלוויזיה.
* ספר שחור <small>(2006)</small> בחלק שמצולם בישראל.
* אביבה אהובתי <small>(2006)</small> שעליו הייתה מועמדת לפרס אופיר.
* הסודות <small>(2007)</small> שעליו הייתה מועמדת לפרס אופיר לצד מישמיש עורי.
* החוב <small>(2007)</small> שעליו הייתה מועמדת לפרס אופיר.
* הבוגד הקטן <small>(2008)</small> שעליו הייתה מועמדת לפרס אופיר.
* קירות <small>(2009)</small>
* סיפור גדול <small>(2009)</small> שעליו זכתה בפרס אופיר השני שלה<ref name=":0" />
* רוק בקסבה <small>(2012)</small>
* עד סוף הקיץ <small>(2013)</small>
* לצוד פילים <small>(2013)</small>
* החטאים <small>(2017)</small> שעליו הייתה מועמדת לפרס אופיר.
* אסיה <small>(2020)</small>
* יוני אפס (<small>2022)</small> שעליו הייתה מועמדת לפרס אופיר.
* גן קופים (2023)
* שבע ברכות (<small>2023)</small> שעליו זכתה בפרס אופיר.

== סדרות ==
בנוסף, שוקי עיצבה את התלבושות בסדרות הבאות:

* פלורנטין <small>(1997-2000)</small>
* מילואים <small>(2007-2005)</small>
* בלתי הפיך <small>(2013)</small>
* עמוק במים <small>(2014)</small>
* שעת נעילה <small>(2020)</small> עליו הייתה מועמדת לפרסי האקדמיה לטלוויזיה.
* הצבי (2023)

== קישורים חיצוניים ==

* 
* 

== הערות שוליים ==

קטגוריה:ישראליות שנולדו ב-1968
קטגוריה:ישראלים שנולדו ב-1968
קטגוריה:זוכי פרס אופיר: עיצוב תלבושות
קטגוריה:בוגרות תיכון רוטברג (רמת השרון)
קטגוריה:בוגרי תיכון רוטברג (רמת השרון)
קטגוריה:מעצבות תלבושות ישראליות
Sawayama

Sawayama (מעוצב באותיות גדולות; SAWAYAMA, בעברית: סאוואיאמה) הוא אלבום הבכורה של הזמרת-יוצרת היפנית-בריטית רינה סאוואיאמה.<ref name=":genius"></ref> האלבום יצא לאור ב-17 באפריל 2020, על ידי חברות התקליטים אווקס טרקס ו-Dirty Hit.<ref name=":genius" /> מתוך האלבום יצאו שישה סינגלים.

לאחר צאתו של מיני-אלבום Rina, בשנת 2017, שזכה לשבחים רבים מצד מבקרי המוזיקה, במיוחד ממבקרי הסוגה מוזיקלית, כמו גם את הנוסטלגית באג 2000 ואופיו "האינטליגנטי". שתוארה על ידי סאוואיאמה עצם כעל "בעלת משפחה וזהות", והיא בוחנת לירית חוויות אישיות מילדותה ובגרותה.<ref name=":1"></ref><ref></ref><ref name=":3"></ref>

==רקע והקלטה==
Sawayama הוקלט בלונדון ובלוס אנג'לס.<ref name=":3" /> האמנית עצמה הצהירה בהודעה לעיתונות כי האלבום "עוסק במשפחה וזהות. מדובר בהבנת עצמך בהקשר של שתי תרבויות מנוגדות (מבחינת בריטים ויפנים), מה פירוש "שייכות" כאשר הבית הוא מושג מתפתח, להבין בחוץ היכן שאתה יושב בנוחות בתוך ומבוכה מחוץ לסטריאוטיפים, ובסופו של דבר מנסה להיות בסדר רק שאתה, יבלות והכל."<ref name=":1" />

==רשימת רצועות==

== קרדיטים ==
כל הקרדיטים שלהלן לקוחים מטיידל.<ref></ref> קרדיטים המותאמים מן החוברת המצורפת של האלבום.

=== מוזיקאים ===
* רינה סאוואיאמה – קולות ראשיים , כתיבה , הפקה מוזיקלית 
* מקהלת הבשורה הקהילתית של לונדון - שירה מקהלתית 
* אדם האן – גיטרות נוספות 
* פרדי שיד – תופים נוספים 

===טכני===
* ספייק סטנט – מיקסינג 
* טים רוקינס – מיקסינג 
* רובין שמידט – מאסטרינג
* ג'וזף רודג'רס – עוזר הנדסה מוזיקלית 
* ג'ונתן גילמור – עוזר הנדסה מוזיקלית 
* קלואי קרמר – עוזר הנדסה מוזיקלית 

===עיצוב===
* בן דיטו – כיוון יצירתי
* הנדריק שניידר – צילום
* סמואל ברג'ס-ג'ונסון – פריסה

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!rowspan="4" |עולם
|17 באפריל 2020
|תקליטור • תקליט • הורדה דיגיטלית • סטרימינג
|rowspan="2" |סטנדרטית
|rowspan="4" |אווקס טרקס • Dirty Hit
|<ref name=":2" /><ref></ref><ref></ref>
|-
|26 בנובמבר 2020
|קלטת שמע
|<ref></ref>
|-
|4 בדצמבר 2020
|הורדה דיגיטלית • סטרימינג
|rowspan="2" |דלוקס
|<ref></ref>
|-
|23 ביולי 2021
|תקליט
|<ref></ref>
|}

== Sawayama Remixed ==

Sawayama Remixed הוא מיני-אלבום רמיקס של הזמרת-יוצרת היפנית-בריטים|בריטית רינה סאוואיאמה.<ref name=":0"></ref> המיני-אלבום יצא לאור ב-27 בנובמבר 2020, על ידי חברת התקליטים Dirty Hit.<ref name=":0" /> מתוך האלבום יצא סינגל.

המיני-אלבום יצא בגרסת תקליט בלבד במהדורה מוגבלת ומכיל רמיקסים של "XS" ו-"Comme Des Garçons (Like The Boys)", שיצאו כסינגלים מן אלבום הבכורה מוקדם יותר השנה והקאבר של סאוויאמה לסינגל "Dance in the Dark", יצא כחלק מסדרת Spotify Singles שלה.

===רשימת רצועות===

=== היסטוריית יציאות לאור ===
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|27 בנובמבר 2020
|תקליט
|Dirty Hit
|<ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2020
קטגוריה:אלבומי רינה סאוואיאמה
קטגוריה:אלבומים באנגלית
נח איינשטיין

נח איינשטיין (נולד ב-24 בנובמבר 1952) הוא כדורגלן עבר ישראלי, ששיחק בעמדת המגן השמאלי. איינשטיין מזוהה בעיקר עם קבוצת הפועל כפר סבא, בה שיחק במשך כל הקריירה שלו ואף היה קפטן הקבוצה, איתה זכה במספר תארים.

==קריירה==
איינשטיין החל את הקריירה המקצוענית בעונת 1971/1972 בה החל להשתלב בקבוצה הבוגרת של הפועל כפר סבא. איינשטיין שימש כמגן שמאלי תוקף ואגרסיבי. עם הקבוצה זכה איינשטיין בתואר האליפות בישראל לעונת 1981/1982, ובעוד 3 תוארי גביע המדינה, וזכייה אחת בתואר אלוף האלופים. עם השנים הפך איינשטיין לשחקן הבולט ביותר בסגל והפך לקפטן הקבוצה. משנת 1975 ועד 1988 גם זומן ושיחק 13 משחקים בנבחרת ישראל הבוגרת. בולטות בעיקר הופעותיו בטורנירי קדם אולימפיאדת 1980 (שנערכו ב-1979), והשתתפותו בטורניר מוקדמות גביע העולם של 1982 נגד פורטוגל (נערכו ב-1980). במקביל להיותו של איינשטיין שחקן בכפר סבא, היה חייל קבע בצה"ל בתפקיד מנהלתי.

ב-1988, לאחר 26 שנים בקבוצה הבוגרת של הפועל כפר סבא, ומעל ל-500 הופעות במדי הקבוצה
, סיים איינשטיין את תקופתו במועדון בתור שחקן פעיל. לאחר מכן שימש איינשטיין מספר פעמים כעוזר מאמן וכמאמן בקבוצה הבוגרת ועוד מספר תפקידים מקצועיים במועדון לאורך השנים, בין היתר עזר לקבוצת מכבי הרצליה להעפיל לליגה הראשונה כשהדריך אותה בתור המאמן.

לימים הפך איינשטיין למנהל חשבונות, ובמקביל אימן בבית הלוחם בתל אביב את הקבוצה של נכי צה"ל.

==תארים כשחקן==
ליגת העל
*אליפות (1): 1981/1982

גביע המדינה
*זכייה (3): 1974/1975, 1979/1980, 1989/1990

גביע אלוף האלופים
*זכייה (1): 1981

==קישורים חיצוניים==

* 

==הערות שוליים==

קטגוריה:מגני כדורגל ישראלים
קטגוריה:כדורגלני הפועל כפר סבא
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:כפר סבא: כדורגלנים
קטגוריה:ישראלים שנולדו ב-1952
אליעזר שוויגר

הרב ד"ר אליעזר (אלויס) שווייגר (1872–1943) היה רב, ד"ר לפילוסופיה ואתנולוג. רב של קהילות סטטוס קוו בסלובקיה ובהונגריה, וראש פדרציית 'ישורון' - איגוד קהילות הסטטוס-קוו והקהילות הנאולוגיות בסלובקיה. בנו של אב"ד וראש ישיבת טופולצ'אני הרב יצחק שווייגר.

== ביוגרפיה ==
נולד ב-1872 בטופולצ'אני לר' יצחק וגיטל שוויגער. בצעירותו למד בישיבתו של אביו ובישיבת פרשבורג אצל הרב שמחה בונם סופר ('השבט סופר'), ומשם המשיך ללימודים אקדמיים באוניברסיטת פרנקפורט בגרמניה ובאוניברסיטת ברן בשווייץ עד לקבלת תואר דוקטור לפילוסופיה. בין השנים 1904 ו-1929, שירת כרב בקהילת הסטטוס-קוו בעיר אגר (ערלוי) שבצפון הונגריה, ולאחר מכן ברבנות קהילת 'ישורון' בניטרה שבסלובקיה.<ref></ref> בתקופה זו, היה מנהיגה הרוחני של פדרציית "ישורון" - איגוד קהילות הסטטוס-קוו והקהילות הנאולוגיות בסלובקיה.<ref name=":0"></ref> הר' אליעזר פרסם מספר רב של מאמרים אקדמיים (חלקם הגדול בהונגרית), ותרגם מספר ספרי קודש מעברית לסלובקית,<ref name=":0" /> ביניהם סידור התפילה<ref></ref> וההגדה של פסח.<ref></ref>

פנייתו של ר' אליעזר לעולם האקדמיה ולחוגי הרבנים הליברליים באירופה, עוררה על אביו תרעומת מסוימת בקרב חוגים חרדיים, בתוכם ר"מ בישיבתו בשם ר' מנחם מנדל דייטש (מחותנו של הרב יוסף חיים זוננפלד). הדבר מסופר בכתב העת אפיריון: "ר' מנחם מענדיל לא היה יכול נשוא מרות ראש המוסד... ר' יצחק שוויגער, הגם כי התנהג בחסידות, היה לו בן אשר נסע לפרנקפורט באשכנז להשתלם ולהיות רב מודרני, וזה עורר ברבינו חרון גדול...ובנו של הראש בית דין נעשה לדוקטור ראבינער, שומו שמים!".<ref name=":1"></ref>

בנערותו, היה ממובילי ומראשוני התנועה הציונית בטאפאלצ'אני, והיה בין הצעירים שקלטו את רעיונות התנועה הציונית בערים הגדולות בהם למדו בישיבה, והביאו אותם איתם חזרה לעיירות בכלל ולטאפאלצ'אני בפרט.<ref></ref> בספר הזיכרון של הקהילה, מובאת עדות לקשר שלו עם הרצל במטרה לקדם את רעיונות הציונות בהונגריה.<ref name=":4"></ref>

הוא השתתף בשיירה לארץ ישראל שיצאה בשנת 1904 מהונגריה, שאורגנה על ידי יהודים מחוגי ה"מתקדמים" (בעיקר קהילות סטטוס-קוו), אך כללה גם יהודים חרדים דוגמת הרב שלמה צבי שיק, קרובו ותלמידו של המהר"ם שיק. הרב אליעזר נשא דברים בפני קהל רב בעצירתה במצרים, לפני הכניסה לארץ ישראל, ובהגעתה השיירה עגנה ביפו, וחבריה נפגשו עם רבים מחכמי העדות השונות בארץ ישראל, ובתוכם הרב אברהם יצחק הכהן קוק והחכם באשי.<ref></ref>

הוא נרצח באושוויץ בשנת 1943 עם גירוש יהודי הונגריה.

== הערות שוליים ==

קטגוריה:אנתרופולוגים יהודים
מחוז אטיראו

מחוז אטיראו (בקזחית: Атырау облысы; ברוסית: Атырауская Область; רשמי: גור'יב), הוא אחד ממחוזות קזחסטן. המחוז ממוקם במערב המדינה, ובצפון - מזרח הים הכספי. עיר הבירה של המחוז נקראת אטיראו, עם אוכלוסייה של 142,500 איש. במחוז כולו יש 556,388 איש, מתוכם 80% קזחים.

==היסטוריה==
השפלה הטוראנית הייתה המולדת המרכזית של ששולת "האן" של סוף העת העתיקה.
==גאוגרפיה==
עם שטח של 118,631 קמ"ר, מחוז אטיראו הוא המחוז השני הקטן ביותר בקזחסטן (הקטן ביותר הוא מחוז טורקיסטן ). המחוז גובל ברוסיה (מחוז אסטרחן) במערב, במחוז אקטובה במזרח, במחוז מנגוסטאו בדרום, ובמחוז מערב קזחסטן בצפון. נהר אורל הוא הגבול בין אסיה לאירופה וזורם מכיוון רוסיה אל הים הכספי דרך המחוז; מה שאומר שמערב המחוז הוא באירופה.

חלק גדול מהמחוז נמצא באזור עשיר בנפט. רוב בארות הנפט נקדחים בשדה טנגיז ובשדה קשגן . צינור נפט עובר ממחוז אטיראו אל העיר סמרה ברוסיה, ומצטרף למערכת צינורות הנפט של רוסיה. צינור נפט אחר עובר משדה טנגיז אל הנמל הרוסי נובורוסיסק.

==דמוגרפיה==
נכון לשנת 2020, במחוז אטיראו יש אוכלוסייה של 645,280.
===קבוצות אתניות===
{| class="wikitable sortable"
|+
|-
! קבוצה אתנית !! אחוזים במחוז אטיראו
|-
| קזחים || 92.72%
|-
| רוסים || 5.14%
|-
| אחרים || 2.14%
|}

==חלוקה מנהלית==
המחוז מחולק ל-7 נפות (ולעיר אטיראו):
#אינדר - עם מרכז מנהלי בעיר אינדרבור.
#איסטאי - המרכז המנהלי נמצא בעיר אקיסטאו.
#קורמנגזי - המרכז המנהלי נמצא בעיר גניושקינו.
#קזילקוגין - המרכז המנהלי נמצא בעיר מיאלי.
#מקט - המרכז המנהלי נמצא בעיר מקט.
#מקמבט - המרכז המנהלי נמצא בעיר מקמבט.
#ז'יליוי - המרכז המנהלי נמצא בעיר קולסרי.

==לקריאה נוספת==
*נשיונל ג'יאוגרפיק:האטלס של העולם, מהדורה שמינית

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קזחסטן: מחוזות
יוסף טסלר

יוסף טסלר (1905 – ?) היה כדורגלן בקבוצות שונות באירופה ומאמן כדורגל הונגרי-ישראלי, שאימן בין היתר במכבי תל אביב והוביל אותה לזכייה באליפות לעונת 1957/1958, כשסיימה את עונת הכדורגל בליגה הראשונה ללא הפסד, ובנוסף זכתה בגביע המדינה והשלימה דאבל עונתי.

==ביוגרפיה==
טסלר נולד בשנת 1905 בעיר בודפשט שבהונגריה, ושיחק כדורגל מגיל 15 במספר קבוצות, הבולטת שביניהן היא קבוצת הפאר ההונגרית מ.ט.ק. בודפשט, ושיחק בנבחרת הנוער של הונגריה. לאחר מכן עשה טסלר את דרכו ככדורגלן במדינות אירופאיות אחרות, כאשר גם שיחק וגם אימן בהונגריה, בצ'כוסלובקיה, פולין, גרמניה ורומניה. טסלר העיד כי בכל מדינה שיחק בתפקיד שונה במערך, כאשר ברומניה היה בלם, בפולין שיחק כקשר, ובהונגריה וצ'כוסלובקיה שיחק כמגן.

באפריל 1957 עלה טסלר לישראל והופנה על ידי מחלקת העלייה של הסוכנות היהודית להתיישב בקריית גת, שם לא הצליח להתאקלם, ולבסוף עבר להתגורר בתל אביב. במשרתו הזמנית כפקיד במשרד לשילומים, הציע לו מאמן הכדורגל אגון פולק שעבד גם הוא במשרד, לאמן את מכבי תל אביב, שהייתה חסרת מאמן באותה התקופה, וכך הגיע טסלר לאמן את מכבי תל אביב בתיווכו של פולק. השידוך הצליח, וכבר בעונה הראשונה בהיותו מאמן הקבוצה הדריך אותה בעונת 1957/1958 לאליפות המדינה, בה זכה ללא הפסד של הקבוצה בליגה, ובנוסף זכתה הקבוצה בגביע המדינה והשלימה דאבל שני בהיסטוריה מבחינתה. בעונה שלאחר מכן סיימה הקבוצה במקום השלישי בלבד, אך זכתה בגביע המדינה בפעם השנייה ברציפות, וטסלר התפטר בגלל חילוקי דעות בינו לבין הנהלת המועדון.

לאחר מכן אימן טסלר בהפועל רמלה שעלתה לראשונה לליגה א' (ליגת המשנה) והקבוצה סיימה במקום ה-10 והצליחה להישאר בליגה בעונה זו. ביוני 1961 מונה טסלר למאמן מכבי נתניה שם אימן למשך עונה אחת. לאחר מכן, בשנת 1963 מונה למאמן פ.צ. וינה.

== קישורים חיצוניים ==
* [https://www.maccabipedia.co.il/יוסף_טסלר יוסף טסלר], באתר מכביפדיה

== הערות שוליים ==

קטגוריה:ישראלים שנולדו ב-1905
קטגוריה:עולים בשנות ה-1950
קטגוריה:נפטרים ב-1963
קטגוריה:כדורגלנים הונגרים
קטגוריה:כדורגלנים יהודים
קטגוריה:קשרי כדורגל הונגרים
קטגוריה:קשרי כדורגל יהודים
קטגוריה:בודפשט: כדורגלנים
קטגוריה:כדורגלני מ.ט.ק. בודפשט
קטגוריה:מאמני כדורגל הונגרים
קטגוריה:מאמני כדורגל ישראלים
קטגוריה:מאמני מכבי תל אביב
קטגוריה:מאמני מכבי נתניה
קטגוריה:מאמני כדורגל יהודים
We Must Believe in Magic

We Must Believe in Magic (בעברית: אנחנו חייבים להאמין בקסם) הוא אלבום האולפן הרביעי של הזמרת-יוצרת האמריקאית קריסטל גייל.<ref></ref> האלבום יצא לאור ב-24 ביוני 1977 והפך לאלבום הנמכר ביותר שלה, כאשר הגיע למקום השני במצעד אלבומי הקאנטרי של בילבורד ולמקום ה-12 במצעד הבילבורד 200 (האלבום הראשון שלה שנכנס למצעד הזה והאלבום היחיד שלה שהגיע בו ל-30 העליונים, עד לשנת 2021). מתוך האלבום יצא הלהיט "Don't It Make My Brown Eyes Blue".

== הצלחה מסחרית ==
בשנת 1978 קיבל על ידי איגוד תעשיית ההקלטות האמריקאי (RIAA), את תואר הפלטינה.<ref name=":0"></ref> האלבום נחשב לאלבום הקאנטרי הראשון בביצוע אישה, שקיבל את תואר הפלטינה בארצות הברית. הוא היה גם האלבום הראשון של גייל שנכנס למצעד האלבומים הבריטי, שם הגיע למקום ה-15 וקיבל שם את תואר הכסף, על ידי איגוד תעשיית ההקלטות הבריטי (BPI).<ref name=":1"></ref>

במצעד האלבומים ההולנדי הגיע האלבום למקום ה-29, שם נשאר במשך שבועיים.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref name=":0" />
|זהב
|1,000,000
|-
!בריטניה (BPI)<ref name=":1" />
|כסף
|60,000
|}

== קישורים חיצוניים ==

== הערות שוליים ==

קטגוריה:אלבומי 1977
קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת יונייטד ארטיסטס רקורדס
מונטגיו סקוט

מונטגיו סקוט (באנגלית: Montague Scott; 1835 – 1909) היה אמן, צלם וקריקטוריסט יליד לונדון, שהיגר לאוסטרליה 1855 והיה הצלם הרשמי בביקורו של הדוכס מאדינבורו בשנת 1868, והקריקטוריסט של "פאנץ '" בסידני בין השנים 1866 עד 1886.

== ביוגרפיה ==
סקוט נולד כבנו הצעיר של ויליאם סקוט ואשתו שרה מיילס<ref></ref> בלונדון. באמצע 1850 הם היגרו למלבורן דרך ניו זילנד. הוא השקיע זמן מה חיפוש זהב אך מצא שהעיסוק לא משתלם.

בזמן שעבד בסטודיו לצילום במלבורן בסביבות 1860, נחשף לאמנות צביעת הצילום. הוא עבר לסידני בשנת 1866, בהתחלה עבד אצל הצלם תומאס פלטון,<ref>"Advertising". The Sydney Morning Herald. National Library of Australia. 16 February 1865. p. 2. </ref> ואז בסביבות 1867 הוא השתלט על אולפני הצילום של האחים פרימן וכינה את המקום "גלריית הצילומים של סידני ומלבורן".

הוא מונה לצלם הרשמי של ביקור הנסיך אלפרד, הדוכס מאדינבורו בשנת 1868<ref>"Retrospect". Illustrated Sydney News. National Library of Australia. 25 March 1868. p. 1</ref> והוזמן על ידי הנרי פארקס לצייר דיוקן בגודל מלא של הדוכס. צילומים של הדוכס הוצעו למכירה לציבור על ידי מונטגו סקוט וויליאם בראדלי. אך ב־1870 הוא הפך לפושט רגל ונאלץ למכור את ציודו ועל העסק השתלט ניומן ושות'

הוא הפיק כמה ליטוגרפיות הממחישות ידיעות חדשותיות ובשנת 1871 היה האמן הראשון שעבד עבור "הסידני מייל".<ref>"Advertising". The Sydney Morning Herald. National Library of Australia. 29 February 1868. p. 2.</ref>

הוא היה קריקטוריסט של מלבורן פאנץ' במשך שנתיים, לאחר שהחליף את מ' שבלייה, ואז עבר לצייר קריקטורות לסידני פאנץ' בין השנים 1866 ל־1886 הוא גם הפיק דיורמות, אייר ספרים ופעל בהפקות דרמטיות.

הוא עבר לבריזבן בשנת 1887, עבד עבור מגזינים מקומיים כמאייר הוא חזר לסידני בסביבות 1895. הביקוש לתחריטים וציור לעיתונים הלך וקטן מכיוון שהצילום הפך למדיה מרכזית בעיתונים ובמגזינים. בשנת 1908 הוא שוב הוכרז כפושט רגל.

== גלריה ==
<gallery mode="packed" heights="170">
File:Eugene Scott - Natives discovering the body of William John Wills, the explorer, at Coopers Creek, June 1861, 1862.jpg|גילוי גופת חוקר הארצות ויליאם ויליס

File:Montague Scott - Captain Cook.jpg|קפטן קוק

File:A days picnic on Clark Island Sydney Harbour 1870 Montagu Scott a3449002.jpg|יום פיקניק
</gallery>
== קישורים חיצוניים ==

* 
== הערות שוליים ==

קטגוריה:ציירים אוסטרלים
קטגוריה:בריטים שנולדו ב-1835
קטגוריה:נפטרים ב-1909
39 המדרגות (מיני-סדרה)

39 המדרגות (באנגלית: The 39 Steps; בתרגום מילולי: 39 הצעדים) היא מיני-סדרה מסוגת מותחן-פעולה שנכתבה ונוצרה על ידי מארק ל. סמית, ומבוססת על רומן המתח-הרפתקאות באותו השם שנכתב על ידי הסופר ג'ון באקן בשנת 1915 וכן מהווה עיבוד מחודש לסרטו של אלפרד היצ'קוק, באותו השם משנת 1935. את המיני-סדרה עתיד לביים אדוארד ברגר, ומככב בה בנדיקט קמברבאץ' בדמותו של ריצ'רד האניי, אדם רגיל שהופך לכלי משחק בקנוניה עולמית שמטרתה היא לאפס את הסדר העולמי ולכונן אותה מחדש. 

המיני-סדרה עתידה לעלות לשידור בשירות הזרמת המדיה של נטפליקס.

==תקציר העלילה==
כשהיא מתוארת בתור מותחן קונספירציה פרובוקטיבית ומלאת פעולה, המעדכנת את עלילת הרומן הקלאסי לזמננו אנו, המיני-סדרה מגוללת את סיפורו של אדם רגיל מן השורה, ריצ'רד האניי, שהופך ללא ידיעתו לכלי משחק בקנוניה ענקית וחובקת-עולם שמטרתה היא לאפס את הסדר העולמי הקיים ולכונן אותה מחדש על פי רצון הוגי הקנוניה; 39 צעדים שישנו את העולם כפי שאנו מכירים אותו; ורק האניי עומד בדרכה של הקנוניה.

==צוות השחקנים==
* בנדיקט קמברבאץ' – ריצ'רד האניי

==הפקה==
===פיתוח===
הפקת המיני-סדרה הוכרזה ב-19 בפברואר 2021, כאשר נמסר שיוצר המיני-סדרה, מארק ל. סמית, יהיה אמון גם על כתיבת הפרקים, על הבימוי יהיה אמון הבמאי אדוארד ברגר, ושבנדיקט קמברבאץ', יפיק בפועל את המיני-סדרה במקביל לגילום הדמות הראשית, ריצ'רד האניי.

עוד דווח כי המיני-סדרה תכלול כששה פרקים בני שעה.

===צילומים===
צילומי המיני-סדרה התחילו בתחילת שנת 2022, הם התקיימו באירופה.

==הפצה==
במרץ 2021, נודע כי זכויות הפצת המיני-סדרה נמכרו לנטפליקס.

==קישורים חיצוניים==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:סדרות פעולה אמריקאיות
קטגוריה:סדרות מתח אמריקאיות
קטגוריה:סדרות טלוויזיה המבוססות על ספרים
קטגוריה:נטפליקס: תוכניות וסדרות
הרי הצלב הדרומי

[[מפה טופוגרפית של רכס מאונטניר ושל הרי הצלב הדרומי]]
הרי הצלב הדרומי (באנגלית: Southern Cross Mountains ; נהגה "סאות'רן קרוס") הם קבוצה של רכסי הרים בארץ ויקטוריה שבאנטארקטיקה.

הרי הצלב הדרומי ממוקמים בין הקרחונים מרינר ופריסטלי.

שיא גובהם של ההרים 2,760 מטרים מעל פני הים (ברמת סטיוארט).

שטחו של רכס ההרים 6,765 קילומטרים רבועים.

אורכו של הרכס 184 קילומטרים (בכיוון צפון - דרום);

רוחבו של הרכס 103 קילומטרים (בכיוון מזרח - מערב).

== היסטוריה ==
=== גילוי ומיפוי רכסי ההרים ===

חלקי הרכס הקרובים לחוף הים, התגלו לראשונה מרחוק על ידי ג'יימס קלארק רוס בשנת 1841. לאחר מכן נחקרו על ידי משלחות חקר בהנהגת בורשקרווינק, סקוט, שקלטון ובירד.

מיפוי מדויק של הרכס התבצע בהתבסס על סקרים על הקרקע שבוצעו על ידי משלחות חקר ניו זילנדיות ואמריקאיות בשנות ה-50 וה-60 של המאה ה-20, וכן בהתבסס על תצלומי אוויר שצולמו על ידי צי ארצות הברית.

=== מקור השם ===

שמה של קבוצת הרכסים ניתן לה על ידי משלחת החקר הדרומית (the northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1965–1966.

== לקריאה נוספת ==

<div class="mw-content-ltr">• F. Ferraccioli, E. Armadillo, A. Zunino, E. Bozzo, S. Rocchi, P. Armienti, [https://www.nbi.dk/~zunino/publ/ferraccioli_etal2008.pdf Magmatic and tectonic patterns over the Northern Victoria Land sector of the Transantarctic Mountains from new aeromagnetic imaging], Tectonophysics 478 (2009) 43–6</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:14268 הרי הצלב הדרומי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13748&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי הצלב הדרומי] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/range.aspx?rid=8107 הרי הצלב הדרומי] באתר peakbagger
* [https://www.mindat.org/feature-6625776.html הרי הצלב הדרומי] באתר mindat

== הערות שוליים ==

הצלב הדרומי
הצלב הדרומי
דוז'קוין

דוֹזְ'קוֹין (באנגלית: Dogecoin, קוד: DOGE, סימול: Ð) הוא מטבע מבוזר, שהומצא על ידי מהנדסי התוכנה בילי מרקוס וג'קסון פאלמר, שהחליטו ליצור מערכת תשלומים מיידיים, כיפית, וללא עמלות בנקאיות כלל. דוז'קוין מציג את פניו של הכלב "שיבה אינו" מתופעת האינטרנט "הדוג'" כלוגו.<ref></ref><ref></ref>

== היסטוריה ==
המטבע הוצג ב-6 בדצמבר 2013 והתפתחה סביבו במהירות קהילה מקוונת משלה. בפברואר 2014, פחות מחודשיים אחרי השקתו, דוז'קוין הגיע לשווי שוק של 90 מיליון דולר. הקהילה, הכוללת גם מפורסמים בתחום ההיי-טק כמו אילון מאסק הקפיצו את שווי השוק של דוז'קוין ל-5.4 מיליארד דולר בסוף ינואר 2021, ולכ-50 מיליארד דולר חודשיים לאחר מכן.<ref></ref> בכך הפך המטבע שהתחיל כבדיחה או שעשוע של המפתחים למטבע עם שוק של ממש, ולאחד מעשרת המטבעות המבוזרים המובילים בעולם באותה עת.

במהלך השנים הראשונות שלו עמד ערכו על 0.0001 דולר. בשנת 2017 זינק בכ-3,000%, לאחר מכן ועד סוף 2020 היה דוז'קוין נסחר סביב 0.002 דולר, אך הוא זינק בארבעת החודשים הראשונים של 2021 עד אפריל בכ-30,000% נוספים לרמה של 0.65 דולר. בכך זינק להיות המטבע המבוזר ה-4 בעולם (אחרי ביטקוין, את'ריום ובינאנס קווין), עם שווי שוק כולל של 70 מיליארד דולר.

ב-3 באפריל 2023, אילון מאסק שינה את הלוגו של טוויטר ללוגו של המטבע דוז'קוין, ובכך גרם לשווי שלו לקפוץ מ-0.28 ל-0.37 דולרים (קפיצה של 75% בשעתיים). רבים האשימו אותו בהרצת מניות, דבר שאף נתבע עליו בעבר.<ref></ref><ref></ref>

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תופעות אינטרנט
קטגוריה:מטבעות מבוזרים
Crystal Gayle

Crystal Gayle (בעברית: קריסטל גייל) הוא אלבום הבכורה של הזמרת-יוצרת האמריקאית קריסטל גייל.<ref name=":0"></ref> האלבום יצא לאור ב-7 בפברואר 1975, אם כי היא הקליטה בעבר שירים שלא פורסמו לבסוף. האלבום הגיע בשיאו למקום ה-25 במצעד אלבומי הקאנטרי של בילבורד וכלל שלושה סינגלים שנכנסו למצעד שירי הקאנטרי: "Wrong Road Again" (מקום 6), "Beyond You" (מקום 27) ו-"This Is My Year For Mexico" (מקום 21).<ref></ref> באלבום נכלל השיר "When I Dream" שבהמשך יצא כחלק מ-When I Dream.<ref></ref>

מאוחר יותר הקליטה את השיר אווה ברבר, שכללה את גרסתה באלבומה, Country as Grits מ-1976.<ref></ref>

== רשימת רצועות ==

== קרדיטים ==
כל הקרדיטים שלהלן לקוחים מ-Discogs.<ref name=":0" />
* קריסטל גייל – שירה
* לויד גרין – גיטרת פלדה הוואית, דוברו
* צ'ארלס קוקרן – כלי מקלדת, סידור מיתרים
* בובי ווד – כלי מקלדת
* ג'ימי איזבל – תופים, כלי הקשה
* קני מאלון – תופים, כלי הקשה
* גארת' פונדיס – בריטון, שירת רקע, הנדסה
* אלן ריינולדס – שירת רקע

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בכורה מ-1975
קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת יונייטד ארטיסטס רקורדס
פרס המוזיקה האמריקאית ללהקת/צמד/קבוצת הראפ/היפ-הופ האהובה ביותר

פרס המוזיקה האמריקאית ללהקת/צמד/קבוצת הראפ/היפ-הופ האהובה ביותר הוא פרס המוענק החל מ-2003, אך הופסק ב-2008. הבלאק אייד פיז ואאוטקאסט הן הלהקות היחידות שזכו בפרס פעמיים. הבלאק אייד פיז קיבלו את מספר המועמדויות הרב ביותר (3).

== זוכים ומועמדים ==
=== שנות ה-2000 ===
{| class="wikitable" width="100%"
! width="10%" |שנה
! width="85%" |אמן
! width="5%" |מקור
|-
! rowspan="4" align="center" |ינואר 2003
|- style="background:#B0C4DE"
|אאוטקאסט
| rowspan="4" align="center" |<ref></ref>
|-
|B2K
|-
|נאפי רוטס
|-
! rowspan="4" align="center" |נובמבר 2003
|- style="background:#B0C4DE"
|ליל ג'ון והאיסט סייד בויז
| rowspan="4" align="center" |<ref></ref>
|-
|הבלאק אייד פיז
|-
|בון קראשר
|-
! rowspan="4" align="center" |2004
|- style="background:#B0C4DE"
|אאוטקאסט
| rowspan="4" align="center" |<ref></ref>
|-
|ג'י יוניט
|-
|יינג יאנג טווינס
|-
! rowspan="4" align="center" |2005
|- style="background:#B0C4DE"
|הבלאק אייד פיז
| rowspan="4" align="center" |<ref></ref>
|-
|ליל ג'ון והאיסט סייד בויז
|-
|יינג יאנג טווינס
|-
! rowspan="4" align="center" |2006
|- style="background:#B0C4DE"
|הבלאק אייד פיז
| rowspan="4" align="center" |<ref></ref>
|-
|דם פרנצ'יז בויז
|-
|ת'רי 6 מאפיה
|-
! rowspan="4" align="center" |2007
|- style="background:#B0C4DE"
|Bone Thugs-n-Harmony
| rowspan="4" align="center" |<ref></ref>
|-
|פריטי ריקי
|-
|שופ בויז
|-
! rowspan="4" align="center" |2008
|- style="background:#B0C4DE"
|ת'רי 6 מאפיה
| rowspan="4" align="center" |<ref></ref>
|-
|ג'י יוניט
|-
|וו טאנג קלאן
|}

== שיאני זכיות ומועמדויות ==
=== שיאני זכיות ===
; 2 זכיות
* הבלאק אייד פיז
* אאוטקאסט

=== שיאני מועמדויות ===
; 3 מועמדויות
* הבלאק אייד פיז

; 2 מועמדויות
* ג'י יוניט
* ליל ג'ון והאיסט סייד בויז
* אאוטקאסט
* ת'רי 6 מאפיה
* יינג יאנג טווינס

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
להקת/צמד/קבוצת הראפ/היפ-הופ האהובה ביותר
Somebody Loves You

Somebody Loves You (בעברית: מישהו אוהב אותך) הוא אלבום האולפן השני של הזמרת-יוצרת האמריקאית קריסטל גייל.<ref name=":0"></ref> האלבום יצא לאור ב-20 באוקטובר 1975, על ידי חברת התקליטים יונייטד ארטיסטס רקורדס.<ref name=":0" /> הוא הגיע בשיאו למקום ה-11 במצעד אלבומי הקאנטרי של בילבורד ומתוכו יצאו שני סינגלים שנכנסו לעשירייה הפותחת במצעד שירי הקאנטרי: שיר הנושא, "Somebody Loves You" (מקום 8) ו-"I'll Get Over You" (שהפך ללהיט וכבש את פסגת המצעד).<ref></ref>

== רשימת רצועות ==

== קרדיטים ==
כל הקרדיטים שלהלן לקוחים מ-Discogs.<ref name=":0" />

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 1975
קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת יונייטד ארטיסטס רקורדס
Crystal (אלבום)

Crystal (בעברית: קריסטל) הוא אלבום האולפן השלישי של הזמרת-יוצרת האמריקאית קריסטל גייל.<ref name=":0"></ref> האלבום יצא לאור ב-6 באוגוסט 1976, על ידי חברת התקליטים יונייטד ארטיסטס רקורדס.<ref></ref> הוא הגיע בשיאו למקום השביעי במצעד אלבומי הקאנטרי של בילבורד ומתוכו יצאו שלושה סינגלים שנכנסו לעשירייה הפותחת במצעד שירי הקאנטרי: "" (מקום ראשון), "I'll Do It All Over Again" (מקום שני) ו-"Ready for the Times to Get Better" (מקום ראשון).<ref></ref>
== רשימת רצועות ==

== קרדיטים ==
כל הקרדיטים שלהלן לקוחים מ-Discogs.<ref name=":0" />

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 1976
קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת יונייטד ארטיסטס רקורדס
יחסי חוף השנהב – סין

שגרירות חוף השנהב בבייג'ינג
יחסי חוף השנהב–סין הם יחסי החוץ בין סין לחוף השנהב. שתי המדינות כוננו יחסים דיפלומטיים ב-2 במרץ 1983.<ref>http://www.china.org.cn/english/features/focac/183548.htm</ref>

== מימון פיתוח סיני לחוף השנהב ==
בשנים 2000–2011, התקיימו כ-34 פרויקטים פיננסיים רשמיים של מימון פיתוח סיני שזוהו בחוף השנהב באמצעות דיווחי מדיה שונים.<ref>Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection. CGD Working Paper 323. Washington DC: Center for Global Development.</ref> פרויקטים אלה נעים בין הלוואה של 114 מיליון דולר מבנק סין בריבית של שני אחוזים במשך 20 שנה למימון פרויקט הקמת כביש מהיר המקשר בין אביג'אן לגראן-בסאם,<ref>Strange, Parks, Tierney, Fuchs, Dreher, and Ramachandran, China’s Development Finance to Africa: A Media-Based Approach to Data Collection.http://aiddatachina.org/projects/865</ref> להקלת חוב בסך 18 מיליון אירו בשנת 2007.<ref>Strange, Parks, Tierney, Fuchs, Dreher, and Ramachandran, China’s Development Finance to Africa: A Media-Based Approach to Data Collection.http://aiddatachina.org/projects/20244</ref>

על פי Xavier Aurégan, דוקטורט במכון הצרפתי לגאופוליטיקה,<ref></ref> בין השנים 1983–2013, התקיימו בחוף השנהב כ-174 פרויקטים של מימון פיתוח רשמי סיני.<ref>Aurégan, Xavier, La Chine, d’un État honni à incontournable en Côte d’Ivoire. In : Croisements, N° 3, Séoul, 2013, pp. 86-111.http://croisements-revue.org/doc/Croisements3Extrait4-6.pdf</ref> מתוך 174 פרויקטים אלה של מימון פיתוח רשמי, 112 הסתכמו ב-12 מיליארד אירו. הפרויקט היקר ביותר הוא המרכז העירוני באבידג'אן (8.9 מיליארד אירו). בנוסף, תשתיות היוו 86% מהסיוע הציבורי הסיני. רוב הסיוע הסיני ניתן במהלך המשבר הפוליטי בחוף השנהב בין השנים 2002–2010. תחת לוראן גבאגבו, הוקצה 69% מהסיוע.<ref>Aurégan, Xavier, La Chine en Côte d’Ivoire : le double jeu, Diploweb, avril 2011.http://www.diploweb.com/La-Chine-en-Cote-d-Ivoire-le.html</ref>

בערך 2,500 סינים מתגוררים באביג'אן. הם עוסקים בעיקר בסחר באדג'מה, או שיקום בקוקודי. הם הקימו כמאה חברות.<ref>Aurégan, Xavier, Représentations, « intégrations » et organisations : les enjeux des dynamiques migratoires chinoises à Abidjan (Côte d’Ivoire).http://www.cairn.info/revue-monde-chinois-2013-1-p-55.htm. Aurégan, Xavier, Les « communautés » chinoises en Côte d’Ivoire : analyse comparative de l’hétérogénéité des acteurs, de leur intégration et des territoires en Afrique de l’Ouest, Working Paper, Institut Français de Géopolitique, février 2012, 26 p. http://geopolitique.hypotheses.org/122</ref>

==קישורים חיצוניים==

== הערות שוליים ==